FI Euroopan unionin virallinen lehti C 21/5

Ilmoitus yrityksille, jotka aikovat saattaa bulkkifluorihiilivetyjä Euroopan unionin markkinoille vuonna 2019

(2018/C 21/04)

1. Tämä ilmoitus on osoitettu seuraaville yrityksille, jotka haluavat tehdä ilmoituksen bulkkifluorihiilivetyjen saattamisesta unionin markkinoille vuonna 2019 fluoratuista kasvihuonekaasuista annetun Euroopan parlamentin ja neuvoston 16 päivänä huhtikuuta 2014 annetun asetuksen (EU) N:o 517/2014 (1) (jäljempänä ’asetus’) 16 artiklan 2 ja 4 kohdan mukaisesti: a) tuottajat ja maahantuojat, joille on määritetty viitearvo 1. tammikuuta 2018 ja 31. joulukuuta 2020 väliseksi ajaksi komission täytäntöönpanopäätöksessä (EU) 2017/1984 (2); b) kaikki muut tuottajat ja maahantuojat, jotka aikovat saattaa unionin markkinoille bulkkifluorihiilivetyjä vähintään 100 hiilidioksidiekvivalenttitonnia vuonna 2019.

2. Fluorihiilivedyillä tarkoitetaan asetuksen liitteessä I olevassa 1 kohdassa lueteltuja aineita tai seoksia, joihin sisältyy jotakin seuraavista aineista: HFC-23, HFC-32, HFC-41, HFC-125, HFC-134, HFC-134a, HFC-143, HFC-143a, HFC-152, HFC-152a, HFC-161, HFC-227ea, HFC-236cb, HFC-236ea, HFC-236fa, HFC-245ca, HFC-245fa, HFC-365mfc, HFC-43-10mee.

3. Näiden aineiden markkinoille saattamiseen sovelletaan asetuksen 15 ja 16 artiklassa säädetyn kiintiöjärjestelmän mukaisia määrällisiä rajoituksia sekä liitteitä V ja VI, lukuun ottamatta asetuksen 15 artiklan 2 kohdan a–f alakohdassa tarkoitettuja käyttötarkoituksia tai näiden aineiden alle 100 hiilidioksidiekvivalenttitonnin jääviä vuotuisia kokonaismääriä. Komissio jakaa kiintiöt asianomaisille yrityksille.

4. Kaikki yritysten toimittamat tiedot, kiintiöt ja viitearvot tallennetaan asetuksen 17 artiklalla perustettuun sähköiseen fluorihiilivetyrekisteriin (HFC-rekisteri), joka on saatavilla verkossa F-Gas-portaalin kautta (3). Euroopan komissio käsittelee luottamuksellisesti kaikkia HFC-rekisterin tietoja, myös kiintiöitä, viitearvoja, kaupallisia tietoja ja henkilötietoja.

Tuottajat ja maahantuojat, joille on määritetty tämän ilmoituksen 1 kohdan a alakohdan mukainen viitearvo, ainoastaan seuraavassa tapauksessa:

5. Tällaisten yritysten kiintiö vuodelle 2019 on 89 prosenttia 63 prosentista (ts. 56,07 prosenttia) asetuksen 16 artiklan 5 kohdan sekä liitteiden V ja VI mukaisesti.

Kaikki tämän ilmoituksen kohdissa 1 a ja 1 b tarkoitetut yritykset:

6. Asetuksessa olevan liitteen VI mukaisesti kohdassa 5 mainittujen viitearvojen perusteella jaettujen kiintiöiden summa vähennetään vuonna 2019 käytettävissä olevasta enimmäismäärästä, jotta voidaan määrittää varannosta (4) jaettava määrä.

7. Yrityksen, joka haluaa saada kiintiöitä kyseisestä varannosta, on noudatettava tämän ilmoituksen kohdissa 8–10 kuvattua menettelyä.

8. Yrityksen on rekisteröidyttävä fluorihiilivetyjen tuottajaksi ja/tai maahantuojaksi sähköisessä HFC-rekisterissä, joka on saatavilla F-Gas-portaalin (5) kautta. Rekisteröitymisohjeet löytyvät ilmastotoimien pääosaston verkkosivustolta (6).

9. Yrityksen on ilmoitettava (ylimääräisistä) arvioiduista määristä vuodelle 2019 sähköisessä HFC-rekisterissä, joka on saatavilla verkossa F-Gas-portaalin (7) kautta. Tällaisen ilmoituksen voi tehdä ainoastaan ajalla 2. huhtikuuta – 31. toukokuuta 2018 ennen klo 13.00 Keski-Euroopan aikaa.

10. Komissio ottaa huomioon ainoastaan sellaiset asianmukaisesti täytetyt ja virheettömät ilmoitukset (ylimääräisistä) arvioiduista määristä, jotka on tehty ennen 31. toukokuuta 2018 klo 13.00 Keski-Euroopan aikaa.

11. Ilmoitusten perusteella komissio jakaa yrityksille kiintiöt asetuksen 16 artiklan 2, 4 ja 5 kohdan sekä liitteiden V ja VI mukaisesti.

12. Komissio ilmoittaa yrityksille vuodelle 2019 jaetusta kokonaiskiintiöstä HFC-rekisterin kautta.

13. Rekisteröityminen rekisteriin ja/tai aieilmoitus fluorihiilivetyjen markkinoille saattamisesta vuonna 2019 itsessään ei anna oikeutta saattaa markkinoille fluorihiilivetyjä vuonna 2019.

(1) EUVL L 150, 20.5.2014, s. 195.

(2) Komission täytäntöönpanopäätös (EU) 2017/1984, annettu 24 päivänä lokakuuta 2017, fluoratuista kasvihuonekaasuista annetun Euroopan parlamentin ja neuvoston asetuksen (EU) N:o 517/2014 mukaisesta viitearvojen määrittämisestä 1 päivän tammikuuta 2018 ja 31 päivän joulukuuta 2020 väliselle ajalle kutakin sellaista tuottajaa tai maahantuojaa varten, joka on laillisesti saattanut kyseisen asetuksen mukaisesti ilmoitettuja fluorihiilivetyjä markkinoille 1 päivästä tammikuuta 2015 (EUVL L 287, 4.11.2017, s. 4). On mahdollista, että päätöstä (EU) 2017/1984 tarkistetaan ottaen huomioon Yhdistyneen kuningaskunnan ero Euroopan unionista.

(3) https://webgate.ec.europa.eu/ods2/resources/domain

(4) On mahdollista, että vuodelle 2019 käytettävissä olevaa enimmäismäärää tarkistetaan ottaen huomioon Yhdistyneen kuningaskunnan ero Euroopan unionista.

(5) https://webgate.ec.europa.eu/ods2/resources/domain

(6) https://ec.europa.eu/clima/sites/clima/files/f-gas/docs/guidance_document_en.pdf

(7) https://webgate.ec.europa.eu/ods2/resources/domain